EUROPA-KOMMISSIONEN Bruxelles, den 16.2.2022 COM(2022) 54 final 2022/0037(NLE) Forslag til RÅDETS FORORDNING om ændring af forordning (EU) 2022/109 om fastsættelse for 2022 af fiskerimuligheder for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande



BEGRUNDELSE 1.BAGGRUND FOR FORSLAGET •Forslagets begrundelse og formål Konsultationer med Det Forenede Kongerige om fiskerimuligheder i henhold til artikel 498 i handels- og samarbejdsaftalen. Unionen og Det Forenede Kongerige, der har undertegnet handels- og samarbejdsaftalen, har under hensyntagen til deres potentielt forskellige politiske hensyn og retningslinjer spillet deres respektive roller ved at konsultere den anden part om fastsættelsen af fiskerimuligheder for fælles bestande for 2022 i henhold til artikel 498 i handels- og samarbejdsaftalen. Kommissionen konsulterede Det Forenede Kongerige i overensstemmelse med: ·artikel 498, stk. 2, artikel 498, stk. 4, litra a)-d), og artikel 498, stk. 6, i handels- og samarbejdsaftalen ·de målsætninger og principper, der er fastsat i artikel 2, 3, 28 og 33 i forordningen om den fælles fiskeripolitik ·artikel 4 og 5 i de flerårige planer for henholdsvis de vestlige farvande og Nordsøen og ·Rådets afgørelse om den holdning, der skal indtages på Unionens vegne i konsultationerne med Det Forenede Kongerige med henblik på at nå til enighed om fiskerimuligheder for fælles bestande for 2022. I overensstemmelse med artikel 494, stk. 3, litra c), i handels- og samarbejdsaftalen baserede Unionen sin holdning på den bedste tilgængelige videnskabelige rådgivning fra Det Internationale Havundersøgelsesråd (ICES). Kommissionen førte konsultationerne i fuld samordning med Rådet. Europa-Parlamentet blev underrettet i det omfang, det var relevant. Den 21. december 2021 nåede Unionen til enighed med Det Forenede Kongerige om at fastsætte en lang række samlede tilladte fangstmængder (TAC'er) for 2022 (de bestande, der er opført i bilag 35 til handels- og samarbejdsaftalen). Aftalen blev i princippet nedfældet i den skriftlige protokol for 2022, som blev godkendt af Rådet den 21. december 2021 og undertegnet samme dag af lederne af Det Forenede Kongeriges delegation og af Kommissionens repræsentant på vegne af Unionen, i overensstemmelse med artikel 498, stk. 6, i handels- og samarbejdsaftalen og i overensstemmelse med Rådets afgørelse af 22. oktober 2021. Derfor er det nødvendigt at gennemføre TAC'erne svarende til de fiskerimuligheder, der er opnået enighed om i den skriftlige protokol for 2022, i Unionens retsorden. Sådanne fiskerimuligheder for 2022 vil gøre det muligt at udøve et miljømæssigt bæredygtigt fiskeri på lang sigt, der forvaltes i overensstemmelse med målene om at: i) opnå økonomiske, sociale og beskæftigelsesmæssige fordele, og ii) bidrage til fødevareforsyningssikkerheden, herunder fremme af lige vilkår for EU's erhvervsdrivende, i de tilfælde, hvor bestandene deles med Det Forenede Kongerige. Fiskerimuligheder for bestande, som Unionen træffer autonome afgørelser om, for 2022 Forslaget omhandler også behovet for at fastsætte fiskerimuligheder for ansjos (Engraulis encrasicolus) i ICES-underområde 8 (Biscayabugten) for 2022 efter ICES' fremlæggelse af den videnskabelige rådgivning for denne bistand. Ved forordning (EU) 2022/109 fastsættes en foreløbig TAC for ansjos i ICES-underområde 8, som omfatter perioden fra den 1. januar 2022 til den 30. juni 2022, indtil ICES' videnskabelige rådgivning for 2022 er tilgængelig. Den 17. december 2021 offentliggjorde ICES den videnskabelige rådgivning for bestanden for 2022. I overensstemmelse med rådgivningen bør TAC'en for bestanden for 2022 fastsættes til 33 000 ton. •Sammenhæng med de gældende regler på samme område

De foreslåede foranstaltninger er i overensstemmelse med den fælles fiskeripolitiks mål og regler og er i overensstemmelse med EU's politik for bæredygtig udvikling. •Sammenhæng med Unionens politik på andre områder De foreslåede foranstaltninger er i overensstemmelse med andre EU-politikker, navnlig politikkerne på miljøområdet. 2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Forslagets retsgrundlag er artikel 43, stk. 3, i traktaten om Den Europæiske Unions funktionsmåde. Unionens forpligtelser, når det gælder bæredygtig udnyttelse af de levende akvatiske ressourcer, følger af forpligtelserne i henhold til artikel 2 i forordningen for den fælles fiskeripolitik. •Nærhedsprincippet (for områder, der ikke er omfattet af enekompetence) Forslaget henhører under Unionens enekompetence, jf. artikel 3, stk. 1, litra d), i traktaten om Den Europæiske Unions funktionsmåde. Nærhedsprincippet finder derfor ikke anvendelse. •Proportionalitetsprincippet Forslaget er i overensstemmelse med proportionalitetsprincippet, fordi den fælles fiskeripolitik er en fælles politik. I henhold til artikel 43, stk. 3, i traktaten om Den Europæiske Unions funktionsmåde skal Rådet vedtage foranstaltninger vedrørende fastsættelse og tildeling af fiskerimuligheder. •Valg af retsakt Foreslået retsakt: Forordning. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER •Efterfølgende evalueringer/kvalitetskontrol af gældende lovgivning Ikke relevant. •Høringer af interesserede parter I løbet af konsultationerne med Det Forenede Kongerige om fiskerimulighederne underrettede og hørte Kommissionen interessenterne (særlig repræsentanter for ikkestatslige organisationer og fiskerierhvervet). Kommissionen havde også løbende kontakt med de nationale myndigheder ved hjælp af omfattende koordinering. Kommissionen underrettede regelmæssigt de rådgivende råd om fremskridtene i konsultationerne. •Indhentning og brug af ekspertbistand Forslaget er baseret på videnskabelig rådgivning fra ICES.

•Konsekvensanalyse Hvad angår bestande, der deles med Det Forenede Kongerige, tager dette forslag i alt væsentligt sigte på at gennemføre internationalt vedtagne foranstaltninger. Eventuelle elementer af relevans for vurderingen af mulige konsekvenser for fiskerimulighederne er behandlet i forbindelse med forberedelsen og gennemførelsen af internationale forhandlinger, hvorigennem Unionens fiskerimuligheder er aftalt med tredjeparter. •Målrettet regulering og forenkling Ikke relevant. •Grundlæggende rettigheder Ikke relevant. 4.VIRKNINGER FOR BUDGETTET De foreslåede foranstaltninger har ingen budgetmæssige konsekvenser. 5.ANDRE FORHOLD I overensstemmelse med artikel 498 i handels- og samarbejdsaftalen svarer de TAC'er, Unionen har aftalt med Det Forenede Kongerige, og som er dokumenteret i den skriftlige protokol for 2022, til de EU-andele, der er anført i handels- og samarbejdsaftalens bilag 35 og 36. Kommissionens overordnede tilgang til fastsættelse af TAC'erne er baseret på ICES' rådgivning for 2022 og er i overensstemmelse med de mål, der er fastsat i artikel 494, stk. 1, og artikel 494, stk. 2, i handels- og samarbejdsaftalen og med principperne i artikel 494, stk. 3, i handels- og samarbejdsaftalen. Unionen og Det Forenede Kongerige har i overensstemmelse med den fælles fiskeripolitiks centrale bevarelsesmål som fastsat i artikel 2, stk. 2, i forordningen om den fælles fiskeripolitik og artikel 3, stk. 1, i de flerårige planer for henholdsvis de vestlige farvande og Nordsøen aftalt TAC'er for bestande med FMSY-rådgivning (dvs. rådgivning om de niveauer for fiskerimulighederne udtrykt som fiskeritryk, der giver det maksimale bæredygtige udbytte — MSY). Konsultationerne førte til, at fire TAC'er for bestande med MSY-vurdering og TAC'er, der ifølge rådgivningen bør fastsættes til nul, ikke blev fastsat i overensstemmelse med ICES's rådgivning om nulfangst. For tre demersale bestande blev der aftalt TAC'er med Det Forenede Kongerige på bifangstniveau (torsk i Det Keltiske Hav, torsk vest for Skotland og hvilling i Det Irske Hav), og en TAC (sild i Det Keltiske Hav) er fastsat sammen med Det Forenede Kongerige som en overvågnings-TAC, eftersom dette anbefales af ICES. Torsk i Det Keltiske Hav er en målbestand, der er omfattet af den flerårige plan for de vestlige farvande. En TAC blev efter aftale mellem Unionen og Det Forenede Kongerige fastsat til 644 ton (-20 % sammenlignet med niveauet for 2021) for uundgåelige bifangster i det blandede demersale fiskeri, hvilket skal føre til en forøgelse af biomassen på mindst 82 % og holde fangsterne under den øvre FMSY-værdi. Mens der ikke blev aftalt nye afhjælpende (tekniske) foranstaltninger med Det Forenede Kongerige, har Kommissionen for nylig vedtaget nye fiskeredskabsbaserede foranstaltninger og tærskelværdier for bifangster for at reducere bifangsterne af torsk i Det Keltiske Hav og tilstødende farvande. Disse nye foranstaltninger finder anvendelse indtil den 31. december 2022. Torsk vest for Skotland er en bifangstbestand, der er omfattet af den flerårige plan for de vestlige farvande. En TAC blev aftalt med Det Forenede Kongerige på grundlag af en videreførelse, som ønsket af Det Forenede Kongerige, over den FMSY-værdi, der er fastsat af ICES, og over den øvre FMSY-værdi efter ICES' rådgivningsregel. Dette vil resultere i en forøgelse af bestanden på 45 % sammenlignet med biomasseniveauet for 2021. Det er en af to bestande, for hvilken Rådet tilpassede Unionens holdning den 6. december 2021. Hvilling i Det Irske Hav er en bifangstbestand, der er omfattet af den flerårige plan for de vestlige farvande. En TAC blev aftalt med Det Forenede Kongerige på grundlag af en videreførelse, som ønsket af Det Forenede Kongerige, over den FMSY-værdi, der er fastsat af ICES, og over den øvre FMSY-værdi efter ICES' rådgivningsregel. Dette vil resultere i en forøgelse af bestanden på mindst 23 % sammenlignet med biomasseniveauet for 2021. Det er en af to bestande, for hvilken Rådet tilpassede mandatet den 6. december 2021. Forslaget indeholder 32 TAC'er for bestande med forsigtighedsbaseret rådgivning. Unionen søgte at opnå enighed med Det Forenede Kongerige om disse TAC'er under hensyntagen til den overordnede rådgivning fra ICES og den forsigtighedstilgang, der er fastsat i artikel 2, stk. 2, i forordningen om den fælles fiskeripolitik. Med Det Forenede Kongerige er der opnået enighed om at fastsætte de fleste af disse TAC'er i overensstemmelse med eller under de niveauer, ICES har angivet i sin rådgivning. Et antal TAC'er (byrkelange [internationale farvande i 1, 2; Nordsøen; Skagerrak], rødspætte [7hjk], dybvandsreje [Nordsøen] og almindelig pighaj [de vestlige farvande]) blev dog aftalt med Det Forenede Kongerige på niveauer, der forhindrer choke-situationer og tager hensyn til de særlige forhold, der gør sig gældende i det blandede fiskeri. En fodnote, der udelukkende vedrører bifangster, blev føjet til TAC'en for dybvandsreje (Nordsøen), da ICES' rådgivning peger på, at fiskeriet efter dybvandsreje (Nordsøen) ikke bør være et målrettet fiskeri. Der blev opnået enighed med Det Forenede Kongerige om en overvågnings-TAC for sild vest for Skotland (HER/5B6ANB) og for sild vest for Irland (HER/6AS7BC), hvilket skal hæve biomasseniveauet til +21 % i 2022 sammenlignet med biomasseniveauet for 2021. For et begrænset antal bestande (Rockall, vest for Skotland, Det Irske Hav og torsk i Det Keltiske Hav; hvilling i Det Irske Hav; lubbe i 6 og 7) blev der opnået enighed med Det Forenede Kongerige om at fastsætte TAC'erne på et niveau over det, der foreslås af Unionen for at opnå det samlede resultat, der anses for at være nødvendigt, for så vidt angår bæredygtighedshensyn og socioøkonomiske hensyn, herunder behovet for at fremme lige vilkår. TAC'er, der afviger mere end 20 % fra det tidligere fastsatte TAC-niveau På tidspunktet for vedtagelsen af de flerårige planer for henholdsvis de vestlige farvande og Nordsøen fremsatte Kommissionen en erklæring om, at det i tilfælde, hvor den foreslår at fastsætte TAC'er, der afviger mere end 20 % fra det tidligere fastlagte TAC-niveau, vil blive nævnt i begrundelsen til Kommissionens forslag med angivelse af de underliggende årsager til TAC-udsvingene, hvis det er relevant. Hvad angår bestande, som Unionen og Det Forenede Kongerige er fælles om, giver Kommissionen hermed forklaringer på de vigtigste ændringer i TAC'erne i dette forslag. TAC-kode Betegnelse 2021 TAC (t) 2022 TAC (t) Procentvis ændring (afrundet) Begrundelse ANF/2AC4-C Havtaske (Nordsøen) 11 972 9 014 -25 % I overensstemmelse med den videnskabelige rådgivning og efter aftale med Det Forenede Kongerige. ARU/567 Guldlaks (vestlig) 3 729 11 626 +212 % I overensstemmelse med den videnskabelige rådgivning og efter aftale med Det Forenede Kongerige. Grundet revision af vurderingen blev denne bestand opgraderet til en analytisk vurdering (fra kategori 3 til 1), hvilket førte til revideret videnskabelig rådgivning om en højere TAC. HAD/6B1214 Kuller (Rockall) 8 375 5 825 -30 % I overensstemmelse med den videnskabelige rådgivning og efter aftale med Det Forenede Kongerige. I den videnskabelige rådgivning anbefales en reduceret TAC på grund af faldet i hyppighedsindekset og anvendelsen af forsigtighedsbufferen. JAX/4BC7D Hestemakrel (den sydlige del af Nordsøen og den østlige del af Den Engelske Kanal) 14 014 8 969 -36 % I overensstemmelse med den videnskabelige rådgivning og efter aftale med Det Forenede Kongerige. L/W/2AC4-C Rødtunge og skærising (Nordsøen) 5 428 4 287 -21 % I overensstemmelse med den videnskabelige rådgivning og efter aftale med Det Forenede Kongerige. NEP/2AC4-C Jomfruhummer (Nordsøen) 19 077 24 268 +27 % I overensstemmelse med den videnskabelige rådgivning og efter aftale med Det Forenede Kongerige. NEP/5BC6 Jomfruhummer (vest for Skotland) 14 945 11 862 -21 % Fastsat af Det Forenede Kongerige. NOP/2A3A4 Sperling (Nordsøen) 128 300 59 728 -53 % I overensstemmelse med den videnskabelige rådgivning og efter aftale med Det Forenede Kongerige. PLE/7DE Rødspætte (Den Engelske Kanal) 11 920 9 138 -23 % I overensstemmelse med den videnskabelige rådgivning og efter aftale med Det Forenede Kongerige. PLE/7HJK Rødspætte (7hjk) 67 114 +70 % I overensstemmelse med den videnskabelige rådgivning og efter aftale med Det Forenede Kongerige. PRA/2AC4-C Dybvandsreje (Nordsøen) 660 990 (kun bifangst) +50 % Ændring til bifangst-TAC for at forhindre choke-situationer efter aftale med Det Forenede Kongerige. SOL/07D Tunge (den østlige del af Den Engelske Kanal) 3 248 2 380 -27 % I overensstemmelse med den videnskabelige rådgivning og efter aftale med Det Forenede Kongerige. SOL/24-C Tunge (Nordsøen) 21 361 15 330 -28 % I overensstemmelse med den videnskabelige rådgivning og efter aftale med Det Forenede Kongerige. SOL/7HJK Tunge (7hjk) 280 213 -24 % I overensstemmelse med den videnskabelige rådgivning og efter aftale med Det Forenede Kongerige. SPR/7DE Brisling (Den Engelske Kanal) 1 446 550 (fra den 1. januar til den 30. juni) -62 % Ændring af TAC-året (så det løber fra den 1. juli til den 30. juni i det følgende år). Derfor svarer disse fiskerimuligheder til en særlig TAC, som gælder i seks måneder og omfatter perioden fra den 1. januar til den 30. juni 2022. WHG/56-14 Hvilling (vest for Skotland) 937 1 800 +92 % Tillader en forøgelse, som ligger under den nye videnskabelige rådgivning, efter aftale med Det Forenede Kongerige.

Fleksibilitet fra år til år Unionen og Det Forenede Kongerige blev enige om, at fleksibiliteten fra år til år ikke finder anvendelse på følgende bestande: byrkelange i internationale farvande i ICES 1 og 2 (BLI/12INT-), byrkelange i Nordsøen (BLI/24-), byrkelange i Skagerrak (BLI/03/A-), torsk vest for Skotland (COD/5BE6A), torsk i Det Keltiske Hav (COD/7XAD34), almindelig pighaj i de vestlige farvande (DGS/15X14), sild (HER/7G-K) og hvilling i Det Irske Hav (WHG/07A). Undtagelser i forbindelse med udsmid I de tilfælde, hvor Unionen og Det Forenede Kongerige var uenige med hensyn undtagelserne fra landingsforpligtelsen, bekræftede Det Forenede Kongerige, at det ville gøre brug af Unionens undtagelser i forbindelse med udsmid i 2022. På grund af den reviderede ordning for undtagelser i Det Forenede Kongeriges farvande, som blev meddelt Unionen den 17. november 2021, og i forbindelse med hvilken vi i øjeblikket afventer svar fra Det Forenede Kongerige på vores efterfølgende kommentarer og anmodninger om præciseringer, kan Unionen på nuværende tidspunkt ikke afgive nogen udtalelse om, hvilke af disse undtagelser EU-flåden kan gøre brug af, når den fisker i Det Forenede Kongeriges farvande. TAC-nedsættelser Ved fastsættelsen af fiskerimulighederne for bestande af arter, der er omfattet af landingsforpligtelsen i henhold til artikel 15 i forordning (EU) 1380/2013, bør der tages hensyn til, at udsmid af denne bestand i princippet ikke længere er tilladt. De mængder, der undtagelsesvis fortsat må smides ud i forbindelse med udøvelsen af landingsforpligtelsen, skal trækkes fra førnævnte tal for de samlede fangster. Kvoteudvekslinger Unionen søgte at lette kvoteudvekslinger med Det Forenede Kongerige med henblik på at etablere en kvoteudvekslingsmekanisme gennem Specialudvalget om Fiskeri. Proceduren for gennemførelse af sådanne udvekslinger bør derfor fastsættes. Havbars Nordlig havbars er en bestand, for hvilken der ikke foreligger en kvote, og som deles med Det Forenede Kongerige. Med dette forslag foreslår Kommissionen at fastsætte fangstbegrænsninger for 2022 for denne bestand, som aftalt inden for rammerne af konsultationerne med Det Forenede Kongerige. Tobisarter Artikel 11a i Rådets forordning (EU) 2022/109 blev forbudsperioderne for fiskeri efter tobisarter med visse trukne redskaber i ICES-afsnit 2a og 3a og ICES-underområde 4 videreført for 2022. Da den foreløbige TAC, som omfatter perioden fra den 1. januar til den 31. marts 2022, nu erstattes af en endelig TAC for hele året, bør den gældende forbudsperiode også omfatte perioden fra den 1. august til den 31. december 2022 ud over perioden fra den 1. januar til den 31. marts 2022. Artikel 11a bør derfor ændres. Forbudte arter For at beskytte visse arter mod fiskeri aftalte Unionen og Det Forenede Kongerige i den skriftlige protokol for 2022 at beholde den eksisterende liste over forbudte arter, jf bilag 2 til den skriftlige protokol for 2021. 2022/0037 (NLE) Forslag til RÅDETS FORORDNING om ændring af forordning (EU) 2022/109 om fastsættelse for 2022 af fiskerimuligheder for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande RÅDET FOR DEN EUROPÆISKE UNION HAR—

under henvisning til traktaten om Den Europæiske Unions funktionsmåde, særlig artikel 43, stk. 3, under henvisning til forslag fra Europa-Kommissionen, og ud fra følgende betragtninger: (1)Ved Rådets forordning (EU) 2022/109 fastsættes for 2022 fiskerimuligheder for visse fiskebestande og grupper af fiskebestande gældende i EU-farvande og for EU-fiskerfartøjer i visse andre farvande. (2)Den 21. december 2021 nåede Unionen til enighed med Det Forenede Kongerige om at fastsætte en lang række samlede tilladte fangstmængder (TAC'er) for 2022 for bestande, der er opført i bilag 35 til handels- og samarbejdsaftalen. Resultaterne af konsultationerne blev nedfældet i den skriftlige protokol, som blev godkendt af Rådet den 21. december 2021 og undertegnet samme dag af lederen af Det Forenede Kongeriges delegation og af Kommissionens repræsentant på vegne af Unionen, i overensstemmelse med artikel 498, stk. 6, i handels- og samarbejdsaftalen og i overensstemmelse med Rådets afgørelse af 22. oktober 2021. (3)Den skriftlige protokol er resultatet af de konsultationer, Unionen har afholdt med Det Forenede Kongerige i overensstemmelse med artikel 498, stk. 2, artikel 498, stk. 4, litra a)-d), og artikel 498, stk. 6, i handels- og samarbejdsaftalen mellem Den Europæiske Union og Det Forenede Kongerige, de målsætninger og principper, der er fastsat i artikel 2, 3, 28 og 33 i Europa-Parlamentets og Rådets forordning (EU) 1380/2013 om den fælles fiskeripolitik, artikel 4 og 5 i forordning (EU) 2019/472 og (EU) 2018/973 om de flerårige planer for henholdsvis de vestlige farvande og Nordsøen, samt Rådets afgørelse (EU) 2021/1875 om konsultationerne med Det Forenede Kongerige om fiskerimuligheder for fælles fiskebestande for 2022. Under konsultationerne var Unionens holdning baseret på den bedste tilgængelige videnskabelige rådgivning fra Det Internationale Havundersøgelsesråd (ICES), i overensstemmelse med artikel 494, stk. 3, litra c), i handels- og samarbejdsaftalen. (4)Derfor er det nødvendigt at erstatte de foreløbige TAC'er, som blev fastsat ved forordning (EU) 2022/109 i overensstemmelse med de fiskerimuligheder, der er aftalt i den skriftlige protokol, og at gennemføre andre foranstaltninger, som er funktionelt tilknyttet fiskerimulighederne, og som også er aftalt i den skriftlige protokol. (5)Sådanne fiskerimuligheder for 2022 giver mulighed for miljømæssigt bæredygtigt fiskeri på lang sigt, som forvaltes med helblik på at opnå økonomiske, sociale og beskæftigelsesmæssige fordele og bidrage til fødevareforsyningssikkerheden, herunder fremme af lige vilkår for EU's erhvervsdrivende, i de tilfælde, hvor bestandene deles med Det Forenede Kongerige. (6)Det Internationale Havundersøgelsesråd (ICES) har for visse bestande, der er vurderet i forhold til MSY, forelagt videnskabelig rådgivning om nulfangst. Hvis TAC'erne for disse bestande fastsættes på det niveau, der er angivet i den relevante videnskabelige rådgivning, vil forpligtelsen til at lande alle fangster, både i EU-farvande og Det Forenede Kongeriges farvande, herunder bifangster af de pågældende bestande, der er taget i blandet fiskeri, udgøre en hindring for fiskeriet, og disse bestande vil dermed blive såkaldte "choke-arter". For at finde den rette balance mellem behovet for at fortsætte dette blandede fiskeri i betragtning af de potentielt alvorlige socioøkonomiske konsekvenser af en fuldstændig afbrydelse heraf og behovet for at opnå en god biologisk status for de pågældende bestande er Unionen og Det Forenede Kongerige under hensyntagen til de vanskeligheder, der er forbundet med at befiske alle bestande i et blandet fiskeri på MSY-niveau på samme tid, blevet enige om, at der bør fastsættes specifikke TAC'er for bifangster af disse bestande. Disse TAC'er bør fastsættes på et niveau, der reducerer dødeligheden for disse bestande, og som tilskynder til at forbedre selektiviteten og undgå uønskede fangster. Fiskerimulighederne for disse bestande bør fastsættes i overensstemmelse med den skriftlige protokol for at sikre lige vilkår for EU's erhvervsdrivende samt sikre en væsentlig genopretning af biomassen for disse bestande. (7)Eftersom biomassen for bestandene af BLI/12INT, BLI/24, BLI/03A, COD/5BE6A, COD/7XAD34, HER/7G-K, og WHG/07A er under referencepunkterne for biomassen (Blim), blev Unionen og Det Forenede Kongerige i den skriftlige protokol enige om, at medlemsstaterne ikke anvender artikel 15, stk. 9, i forordning (EU) nr. 1380/2013 på disse bestande med henblik på at foretage overførsler fra 2021 til 2022 for at undgå, at fangsterne i 2022 overstiger den TAC, der er fastsat for nævnte bestande. Unionen og Det Forenede Kongerige aftalte også, at det samme gør sig gældende for bestanden DGS/15X14, som er en forbudt art i henhold til artikel 18, stk. 1, litra o), i forordningen (EU) 2022/109. (8)Unionen stræbte sammen med Det Forenede Kongerige efter den størst mulige grad af konvergens i anvendelsen af landingsforpligtelsen, herunder de minimis-undtagelser og undtagelser begrundet i høje overlevelsesrater, for at sikre opnåelse af bevarelsesmålene og af lige vilkår. Ved de fiskerimuligheder, der blev aftalt med Det Forenede Kongerige, for bestande af arter, som landingsforpligtelsen finder anvendelse på, bør der tages hensyn til, at udsmid af disse bestande i princippet ikke længere er tilladt. De mængder, der undtagelsesvis fortsat må smides ud i forbindelse med udøvelsen af landingsforpligtelsen, blev derfor trukket fra de tal for de samlede fangster, som ICES havde anført i sin rådgivning. (9)Unionen og Det Forenede Kongerige blev enige om at fortsætte den tilgang, der er udviklet til bevarelse af den nordlige havbars, som fastsat i artikel 11 i forordning (EU) 2021/92, navnlig at det overordnede fiskeritryk på bestanden forbliver på det niveau, ICES har rådgivet om, eller derunder. Derfor bør der fortsat fastsættes fangstbegrænsninger for 2022 for denne bestand i ICES-afsnit 4b, 4c, 7a og 7d-7h. I lyset af rådgivningen fra ICES har Unionen og Det Forenede Kongerige aftalt at hæve fangstbegrænsningerne for fiskeri ved anvendelse af kroge og liner og ved anvendelse af fastgjorte garn. Unionen og Det Forenede Kongerige blev også enige om at skifte fra månedlige til tomånedlige begrænsninger for trawl og vod. Unionen og Det Forenede Kongerige blev også enige om at prioritere en forbedring af ICES' vurderingsværktøj for havbars, således at det bliver muligt at foretage prognoseberegninger på grundlag af MSY-modeller. Unionen og Det Forenede Kongerige blev desuden enige om, at det er nødvendigt at fastholde de gældende fangstbegrænsninger, der finder anvendelse på rekreativt fiskeri. Da de foreløbige fangstbegrænsninger nu erstattes af fangstbegrænsninger for hele året, bør de relevante fangstbegrænsninger også omfatte perioden fra den 1. april til den 31. december 2022. (10)Ved forordning (EU) 2022/109 fastsættes, at forbudsperioderne for fiskeri efter tobisarter med visse trukne redskaber i ICES-afsnit 2a og 3a og ICES-underområde 4 videreføres for 2022. Da den foreløbige TAC, som omfatter perioden fra den 1. januar til den 31. marts 2022, nu erstattes af en endelig TAC for hele året, bør den gældende forbudsperiode også omfatte perioden fra den 1. august til den 31. december 2022. (11)Ved forordning (EU) 2022/109 fastsættes en foreløbig TAC for ansjos i ICES-underområde 8, som finder anvendelse fra den 1. januar 2022 til den 30. juni 2022, indtil den videnskabelige rådgivning er tilgængelig. Den 17. december 2021 offentliggjorde ICES den videnskabelige rådgivning for bestanden for 2022. Derfor bør TAC'en for bestanden for 2022 ændres i overensstemmelse med rådgivningen. (12)For at beskytte visse arter mod fiskeri blev Unionen og Det Forenede Kongerige enige om at fastholde de eksisterende lister over forbudte arter. (13)Forordning (EU) 2022/109 bør derfor ændres. (14)De fangstbegrænsninger, der er fastsat i forordning (EU) 2022/109, finder anvendelse fra den 1. januar 2022. De bestemmelser vedrørende fangstbegrænsninger, der indføres ved nærværende forordning, bør derfor også anvendes fra nævnte dato. En sådan anvendelse med tilbagevirkende kraft berører ikke retssikkerhedsprincippet eller princippet om beskyttelse af berettigede forventninger, idet de pågældende fiskerimuligheder forhøjes eller endnu ikke er opbrugt. Denne forordning bør på grund af sin hastende karakter træde i kraft dagen efter offentliggørelsen i Den Europæiske Unions Tidende. VEDTAGET DENNE FORORDNING: Artikel 1

Ændring af forordning (EU) 2022/109

I forordning (EU) 2022/109 foretages følgende ændringer: (1)Artikel 7 udgår. (2)Artikel 11 affattes således: "Artikel 11

Foranstaltninger gældende for havbarsfiskeriet i ICES-afsnit 4b og 4c og ICES-underområde 7 1.Det er forbudt for EU-fiskerfartøjer samt erhvervsfiskere, der fisker fra kysten, at fiske efter havbars (Dicentrarchus labrax) i ICES-afsnit 4b og 4c og i ICES-underområde 7 eller at opbevare om bord, omlade, flytte eller lande havbars, der er fanget i nævnte område. 2.Forbuddet i stk. 1 finder ikke anvendelse på bifangster af havbars, der tages i det erhvervsmæssige fiskeri med vod og garn fra kysten. Denne undtagelse gælder kun for et historisk antal strandvod, der er fastsat på niveauet før 2017. Der må i det erhvervsmæssige fiskeri med vod og garn fra kysten ikke fiskes målrettet efter havbars, og det er kun tilladt at lande havbars, der er taget som uundgåelige bifangster. 3.Uanset stk. 1 kan EU-fiskerfartøjer i januar 2022 og fra den 1. april til den 31. december 2022 i ICES-afsnit 4b, 4c, 7d, 7e, 7f og 7h fiske efter, opbevare om bord, omlade, flytte eller lande havbars, der er fanget i nævnte områder med følgende redskaber og inden for følgende begrænsninger: (a)ved anvendelse af bundtrawl: for uundgåelige bifangster ikke over 760 kg pr. to kalendermåneder (januar og april, maj og juni, juli og august, september og oktober samt november og december) 5 % af vægten af de samlede fangster af marine organismer om bord, der er fanget af fartøjet pr. fangstrejse (b)ved anvendelse af vod: for uundgåelige bifangster ikke over 760 kg pr. to kalendermåneder (januar og april, maj og juni, juli og august, september og oktober samt november og december) 5 % af vægten af de samlede fangster af marine organismer om bord, der er fanget af fartøjet pr. fangstrejse (c)ved anvendelse af kroge og liner: ikke over 5,95 ton pr. fartøj (d)ved anvendelse af fastgjorte garn: for uundgåelige bifangster ikke over 1,5 ton pr. fartøj. De i første afsnit, litra c), fastsatte undtagelser gælder for EU-fiskerfartøjer, der har registreret fangster af havbars ved anvendelse af kroge og liner i perioden fra den 1. juli 2015 til den 30. september 2016. De i første afsnit, litra d), fastsatte undtagelser gælder for EU-fiskerfartøjer, der har registreret fangster af havbars ved anvendelse af fastgjorte garn i perioden fra den 1. juli 2015 til den 30. september 2016. I tilfælde af udskiftning af et EU-fiskerfartøj kan medlemsstaterne lade undtagelserne gælde for et andet EU-fiskerfartøj, forudsat at antallet af EU-fiskerfartøjer, der er omfattet af hver af undtagelserne, og deres samlede fiskerikapacitet ikke øges. 4.Fangstbegrænsningerne i stk. 3 kan ikke overdrages mellem fartøjer eller, hvis der er tale om en tomånedlig begrænsning, overføres fra den ene periode på to kalendermåneder til den anden. For EU-fiskerfartøjer, der anvender mere end ét redskab i to kalendermåneder, gælder den laveste af de fangstbegrænsninger, uanset redskab, der er fastsat i stk. 3. Medlemsstaterne indberetter alle fangster af havbars pr. redskabstype til Kommissionen senest 15 dage efter udgangen af hver måned. 5.I rekreativt fiskeri, også fra kysten, i ICES-afsnit 4b, 4c, 6a og 7a-7k: (a)fra den 1. januar til den 28. februar 2022 og fra den 1. til den 31. december 2022: i) er det kun tilladt at drive fiskeri med genudsætning af fangsten efter havbars med stang eller håndline. ii) I nævnte periode er det forbudt at beholde, flytte, omlade eller lande havbars, der er fanget i nævnte område.